ועדת החוקה, חוק ומשפט, כנסת 15, פרוטוקול מספר 167, 2000-08-22 11:00

אמנון רובינשטיין: אני פותח את ישיבת הוועדה.

אמנון רובינשטיין: הנושא שלפנינו הוא צו עזרה משפטית בין מדינות (שינוי התוספת הראשונה לחוק), התש"ס-2000.

אמנון רובינשטיין: בבקשה, נציגת משרד המשפטים.

עו"ד רחל גרשוני: במשא-ומתן שניהלנו עם הונג קונג לצורך הסכם לעזרה משפטית התבקשנו לאפשר לה הגשת עזרה משפטית.

עו"ד רחל גרשוני: הונג קונג איננה מדינה אלא יחידה מינהלית שהיא חלק מהרפובליקה של סין.

עו"ד רחל גרשוני: חוק העזרה המשפטית בין מדינות מאפשר הגשת עזרה משפטית לגופים שאינן מדינות אבל לשם כך צריך חקיקה נפרדת, צריךלהכניס זאת לתוספת הראשונה לחוק.

עו"ד רחל גרשוני: כרגע יש שישה גופים בתוספת הראשונה כגון האינטרפול, הקהיליה האירופית ועוד ועכשיו אנחנו מבקשים להכניס ביניהם את הונג קונג.

עו"ד רחל גרשוני: על-פי סעיף 57 לחוק אנחנו צריכים את אישור ועדת החוקה חוק ומשפט.

אמנון רובינשטיין: האם מישהו מהמשרד לבטחון פנים רוצה להוסיף משהו?

סנ"צ אלינוער מזוז: אנחנו היינו שותפים לשיחות האלה ועקרונית יש נכונות להסכם לעזרה משפטית.

סנ"צ אלינוער מזוז: אנחנו צופים שיהיה צורך בעזרה משפטית למשל בתחומים של זכויות יוצרים, הלבנת הון ותחומים שיש להם קשרים בינלאומיים, אנחנו מעוניינים בזה.

אמנון רובינשטיין: יש לנו הסכם כזה עם סין?

עו"ד רחל גרשוני: לגבי סין אין צורך בחקיקה.

סנ"צ אלינוער מזוז: לצורך עזרה משפטית אין צורך בהסכם, אנחנו יכולים לתת עזרה משפטית למדינה להבדיל למשל מהסגרה.

אמנון רובינשטיין: הונג קונג לא נכללת בסין?

עו"ד רחל גרשוני: הונג קונג היא חלק מסין ולכן היא איננה מדינה וגוף שאיננו מדינה חייב בחקיקה מיוחדת.

אמנון רובינשטיין: מישהו רוצה להוסיף איזה דבר?

אמנון רובינשטיין: חבר-הכנסת יהלום?

שאול יהלום: אני בעד.

שאול יהלום: \

שאול יהלום: היו"ר אמנון רובינשטיין: אני מעמיד את הצו להצבעה.

שאול יהלום: מי בעד אישור צו עזרה משפטית בין מדינות (שינוי התוספת הראשונה לחוק), התש"ס-2000 להכללת האזור המיוחד של הונג קונג?

שאול יהלום: הצבעה הצו אושר

אמנון רובינשטיין: הצו אושר פה אחד.

אמנון רובינשטיין: תקבלו אותו בחתימתי.